ચારેય વ્યક્તિએ ભેગાં મળી પોલીસચોકીમાં હંગામો મચાવ્યો હતો. પોલીસ ચારેયને પોલીસ સ્ટેશન લઇ જઇ તેઓના વિરુદ્ધમાં ફરિયાદ લખાવવા ગઇ હતી ત્યારે બે વ્યક્તિ આવી હતી અને તેઓએ હાઇકોર્ટના અને સરકારી વકીલ છે તેવી ઓળખાણ આપી હતી. પોલીસ ઓફિસર સાથે ઓળખાણ છે તેમ કહી આ સામાન્ય માણસો નથી, આ લોકો સામે ફરિયાદ કરશો તો તકલીફ પડશે, સમાધાન કરી લો તેમ જણાવ્યું હતું. પોલીસકર્મીએ સમાધાન નહીં થાય અને ફરિયાદ થશે તેવું જણાવતાં તે બંને વકીલે જણાવ્યું હતું કે તેઓને લાગશે તેવી યોગ્ય ફરિયાદ લખાવશે. આમ કહીને વકીલ, કારચાલક, તેનાં માતા-પિતા સહિતના લોકો કારની ચાવી લઇ કાર લઇ જતા રહ્યા હતા. પોલીસે આ અંગે કારચાલક યુવક વિરુદ્ધ ગુનો નોંધી તેની ધરપકડનાં ચક્રો ગતિમાન કર્યાં છે.